NORAKSTS

|  |  |
| --- | --- |
| 23.09.2021. | Nr.14/7 |

###### GROZĪJUMI JELGAVAS PILSĒTAS DOMES 2019.GADA 24.OKTOBRA LĒMUMĀ NR.13/5 “PROJEKTA “SABIEDRĪBĀ BALSTĪTU SOCIĀLO PAKALPOJUMU INFRASTRUKTŪRAS IZVEIDE JELGAVĀ” IESNIEGUMA IESNIEGŠANA”

(Ziņo: I.Škutāne)

**Atklāti balsojot: PAR – 11** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Pagors), **PRET – nav**, **ATTURAS – 3** (A.Rublis, G.Kurlovičs, A.Tomašūns),

Saskaņā ar Jelgavas pilsētas domes 2019.gada 24.oktobra lēmumu Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” un 2020.gada 18.martā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr. 9.3.1.1./19/I/052, Jelgavas valstspilsētas pašvaldība īsteno projektu “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts).

Saskaņā ar 2021.gada 11.jūnijā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr. 9.3.1.1./19/I/052 grozījumi Nr. 2 Projekta kopējās izmaksas ir 4 733 502.91 *euro*. Projekta attiecināmās izmaksas ir 2 733 411.91 *euro*, t.sk. 1 908 505.35 *euro* Eiropas Reģionālās attīstības fonda finansējums, 100 923,30 – valsts budžeta finansējums, 81 286.59 *euro* – valsts budžeta dotācija pašvaldībām un 642 696.67 *euro* – Jelgavas valstspilsētas pašvaldības līdzfinansējums, t.sk. snieguma rezerve 117 371.00 *euro*. Projekta neattiecināmās izmaksas ir 2 000 091.00 *euro* apmērā.

Projekta darbības “Būvdarbi objektā Stacijas ielā 13, Jelgavā” īstenošanai, 2019.gada 28.februārī tika noslēgts būvdarbu līgums “Ēkas Stacijas ielā 13, Jelgavā pārbūve” (turpmāk – Būvdarbu līgums). Būvdarbu līguma Līgumcena kopā ar pievienotās vērtības nodokli ir 3 312 243.94 *euro*, tai skaitā ar Projektu saistītās izmaksas ir 1 965 902,63 *euro* un 1 346 341.31 *euro* ir izmaksas, kas nav tieši saistītas ar sabiedrībā balstītu sociālo pakalpojumu sniegšanu, bet paredzētas pašvaldības īres dzīvokļu izveidei, lai nodrošinātu pašvaldības funkciju nodrošināšanu dzīvokļu jautājumos un kuras tiek finansētas no pašvaldības budžeta un aizņēmuma līdzekļiem, kas piešķirti, pamatojoties uz Ministru kabineta 2021.gada 11.februārta noteikumu Nr. 104 “Noteikumi par kritērijiem un kārtību, kādā tiek izvērtēti un iesniegti valsts aizdevumi pašvaldībām Covid – 19 izraisītās krīzes seku mazināšanai un novēršanai”.

Būvdarbu veikšanas procesā ir identificētas būvdarbu apjoma izmaiņas un papildu būvdarbi, kas nepieciešami ēkas Stacijas ielā 13, Jelgavā pārbūves kvalitatīvai pabeigšanai. Būvdarbu apjoma izmaiņu un papilddarbu rezultātā Būvdarbu līguma kopējās izmaksas plānots palielināt par 258 767.66 *euro*, palielinot ar Projektu saistīto izmaksu daļu.

Ņemot vērā iepriekš minēto un, lai nodrošinātu Projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2019.gada 24.oktobra lēmumā Nr. Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1.punktu šādā redakcijā:

“1. Iesniegt projekta “Sabiedrībā balstītu sociālo pakalpojumu infrastruktūras izveide Jelgavā” iesniegumu (turpmāk – Projekts) 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās atlases kārtas ietvaros.

Projekta kopējās izmaksas ir 4 992 270.57 *euro* (četri miljoni deviņi simti deviņdesmit divi tūkstoši divi simti septiņdesmit *euro*, 57 *centi*).

Projekta attiecināmās izmaksas ir 2 733 411.91 euro (divi miljoni septiņi simti trīsdesmit trīs tūkstoši četri simti vienpadsmit *euro*, 91 cents), t.sk. 1 908 505.35 euro (viens miljons deviņi simti astoņi tūkstoši pieci simti pieci *euro*, 35 *centi*) ir Eiropas Reģionālās attīstības fonda finansējums, 100 923,30 (viens simts tūkstoši deviņi simti divdesmit trīs *euro*, 30 *centi*) – valsts budžeta finansējums 81 286.59 euro (astoņdesmit viens tūkstotis divi simti astoņdesmit seši *euro*, 59 *centi*) ir valsts budžeta dotācija pašvaldībām un 642 696.67 euro (seši simti četrdesmit divi tūkstoši seši simti deviņdesmit seši *euro*, 67 centi) ir Jelgavas valstspilsētas pašvaldības līdzfinansējums.

Projekta neattiecināmās izmaksas ir 2 258 858.66 *euro* (divi miljoni divi simti piecdesmit astoņi tūkstoši astoņi simti piecdesmit astoņi *euro*, 66 *centi*), kas ir Jelgavas valstspilsētas pašvaldības līdzfinansējums.”.

1. Aizstāt Lēmuma 2.2.apakšpunktā skaitļus un vārdus “1 935 708.06 *euro* (viens miljons deviņi simti trīsdesmit pieci tūkstoši septiņi simti astoņi *euro*, 06 *centi*)” ar skaitļiem un vārdiem “2 194 475.72 *euro* (divi miljoni viens simts deviņdesmit četri tūkstoši četri simti septiņdesmit pieci *euro*, 72 *centi*)”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 23.septembrī